Document ID: 32014R0827

REGULAMENTUL (UE) NR. 827/2014 AL CONSILIULUI
din 23 iulie 2014
de modificare a Regulamentului (CE) nr. 974/98 în ceea ce privește introducerea monedei euro în Lituania
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 140 alineatul (3),
având în vedere propunerea Comisiei Europene,
având în vedere avizul Băncii Centrale Europene,
întrucât:
(1)
Regulamentul (CE) nr. 974/98 al Consiliului (1) prevede înlocuirea cu euro a monedelor statelor membre care îndeplineau condițiile necesare pentru adoptarea monedei euro în momentul în care Comunitatea a intrat în cea de-a treia etapă a uniunii economice și monetare.
(2)
În conformitate cu articolul 4 din Actul de aderare din 2003, Lituania este un stat membru care face obiectul unei derogări astfel cum este definită la articolul 139 alineatul (1) din Tratatul privind funcționarea Uniunii Europene („tratatul”).
(3)
În conformitate cu Decizia 2014/509/UE a Consiliului din 23 iulie 2014 privind adoptarea de către Lituania a monedei euro la 1 ianuarie 2015 (2), Lituania îndeplinește condițiile necesare pentru adoptarea monedei euro, iar derogarea aplicabilă acestei țări se abrogă cu începere de la 1 ianuarie 2015.
(4)
Pentru introducerea monedei euro în Lituania, este necesară extinderea la această țară a dispozițiilor în vigoare privind introducerea monedei euro prevăzute în Regulamentul (CE) nr. 974/98.
(5)
Planul național de trecere la moneda euro al Lituaniei specifică faptul că bancnotele și monedele euro trebuie să aibă curs oficial în Lituania la data introducerii euro ca monedă națională. În consecință, data adoptării monedei euro, precum și data schimbării monetare ar trebui să fie 1 ianuarie 2015. Nu ar trebui să se prevadă aplicarea unei perioade de „retragere treptată”.
(6)
Prin urmare, Regulamentul (CE) nr. 974/98 ar trebui modificat în consecință,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 974/98 se modifică prin introducerea în cuprinsul tabelului, între rubrica referitoare la Letonia și rubrica referitoare la Luxemburg, a următoarei rubrici:
„Lituania
1 ianuarie 2015
1 ianuarie 2015
Nu”
Articolul 2
Prezentul regulament intră în vigoare la 1 ianuarie 2015.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 iulie 2014.

Labels: 2
18